# קהלת פרק ג':

הפרק פותח ב"שיר העיתים"

לפני קריאת השיר העתיקי את הפסוק הפותח (א) ואת הפסוק החותם את השיר (ט):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

איזו תחושה עולה מהמסגרת של השיר? \_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראי את השיר. נסי לתת שתי פרשנויות שונות לעמדת קהלת בשיר זה. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ולמי שאוהבת לחשוב אחרת.....

* על פי הטעמים יש לעמד את הפסוק הראשון כך:

"לכל זמן

ועת לכל חפץ

תחת השמיים"

חסידים היו נוהגים להזיז את סימני הפיסוק ולקרוא פסוק זה כך:

לכל זמן ועת

לכל חפץ תחת השמיים

נסי להגדיר את ההבדל בין הקריאה הרגילה לקריאה הדרשנית.

* יהודה עמיחי טוען שקהלת לא צדק.

מה ההבדל העקרוני בין התפיסה אותה מציג קהלת לזו של עמיחי?

**אָדָם בְּחַיָּיו**

**מאת יהודה עמיחי**

 אָדָם בְּחַיָּיו אֵין לוֹ זְמַן שֶׁיִּהְיֶה לוֹ

זְמַן לַכֹּל.

וְאֵין לוֹ עֵת שֶתִּהְיֶּה לוֹ עֵת

לְכָל חֵפֶץ. קֹהֶלֶת לֹא צָדַק כְּשֶׁאָמַר כָּךְ.

אָדָם צָרִיךְ לִשְנֹא וְלֶאֱהֹב בְּבַת אַחַת,

בְּאוֹתָן עֵינַיִם לִבְכּוֹת וּבְאוֹתָן עֵינַיִם לִצְחֹק

בְּאוֹתָן יָדַיִם לִזְרֹק אֲבָנִים

וּבְאוֹתָן יָדַיִם לֶאֱסֹף אוֹתָן,

לַעֲשׂוֹת אַהֲבָה בַּמִּלְחָמָה וּמִלְחָמָה בָּאַהֲבָה.

וְלִשְׂנֹא וְלִסְלֹחַ וְלִזְכֹּר וְלִשְכֹּחַ

וּלְסַדֵּר וּלְבַלְבֵּל וְלֶאֱכֹל וּלְעַכֵּל

אֶת מַה שֶּהִיסְטוֹרְיָה אֲרֻכָּה

עוֹשָׂה בְּשָנִים רַבּוֹת מְאֹד.

אָדָם בְּחַיָּיו אֵין לוֹ זְמַן.

כְּשֶׁהוּא מְאַבֵּד הוּא מְחַפֵּשׂ

כְּשֶׁהוּא מוֹצֵא הוּא שׁוֹכֵחַ,

כְּשֶׁהוּא שׁוֹכֵחַ הוּא אוֹהֵב

וּכְשׁהוּא אוֹהֵב הוּא מַתְחִיל לִשְׁכּוֹחַ.

וְנַפְשׁוֹ לְמוּדָה,

וְנַפְשׁוֹ מִקְצוֹעִית מְאֹד

רַק גּוּפוֹ נִשְאָר חוֹבֵב

תָּמִיד. מְנַסֶּה וְטוֹעֶה

לֹא לוֹמֵד וּמִתְבַּלְבֵּל

שִכּוֹר וְעִוֵּר בְּתַעֲנוּגָיו וּבְמַכְאוֹבָיו.

מוֹת תְּאֵנִים יָמוּת בַּסְּתָו

מְצוּמָּק וּמְלֵא עַצְמוֹ וּמָתוֹק,

הֶעָלִים מִתְיַבְּשִׁים עַל הָאֲדָמָה,

וְהָעֲנָפִים הָעֲרֻמִים כְּבָר מַצְבִּיעִים

אֶל המַקוֹם שֶׁבּוֹ זְמַן לַכֹּל.

בהמשך הפרק: קהלת על א-הים.

העתיקי את הפסוקים בהם מדבר קהלת על א-הים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* איזה א-הים מצטייר מדבריו?
* מה יחסו לאדם?
* כיצד צריך האדם להתייחס אליו?